《洞仙歌》
元代·袁易

江枫汀树，挂寒云零乱。天阔谁填莫愁满。散玉尘千斛，装□柴填，堪笑处、天女多情恨晚。

灞桥丝样柳，恰试鹅黄，笛里东风便吹断。莫话剡溪船，乘兴归来，早闲了落梅庭院。

爱搀占西园做飞花，又不道春光，暗中消减。

作者简介：（1262—1306）平江长洲人，字通甫。力学不求仕进。辟署石洞书院山长，不就。居吴淞具区间，筑堂名静春。聚书万卷，手自校雠。有《静春堂诗集》。